
   REPUBLIKA HRVATSKA	
LIČKO-SENJSKA ŽUPANIJA
        OPĆINA UDBINA
                                
Na temelju članka  48. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 36/09, 125/08, 36/09, 150/11, 19/13 – pročišćeni tekst, 144/12, 137/15 – pročišćeni tekst, 123/17, 98/19, 144/20) i članka 54. Statuta Općine Udbina („Županijski glasnik“ Ličko-senjske županije broj 03/21) načelnik Općine Udbina donosi

O D L U K U
o isplati jednokratne novčane pomoći umirovljenicima
 

Članak 1.

	Odobrava se isplata jednokratne novčane pomoći umirovljenicima s područja općine Udbina zbog ublažavanja posljedica porasta cijena, a koji udovoljavaju sljedećim kriterijima za dodjelu pomoći:
1. da imaju prebivalište na području općine Udbina,
2. da ukupna mirovinska primanja (uključujući inozemnu mirovinu i sve dodatke) ne iznose više od 265,00 EUR  / 1996,64 KN [footnoteRef:1] mjesečno, neovisno o kojoj se vrsti mirovine radi (starosna, obiteljska, invalidska i sl.), [1:  Fiksni tečaj konverzije 1,00 EUR = 7,53450 KN] 

3. da umirovljenik niti njegov bračni partner (supružnik) nisu evidentirani kao primatelj državnih potpora u poljoprivredi za 2022.g. u iznosu većem od 1.327,23 € / 10.000,00 KN (uvid u bazu korisnika potpore za financijsku 2022.g. na službenoj stranici APPRRR-a),
4. da umirovljenik niti njegov bračni partner (supružnik) nisu zaposleni ( ugovor o radu, vlasnik  obrta i sl.)
Pravo na isplatu pomoći iz stavka 1. ove Odluke može ostvariti samo jedna osoba iz zajedničkog kućanstva.
	
Članak 2. 

	Zahtjev za ostvarivanje prava za isplatu jednokratne novčane pomoći iz članka 1. ove Odluke s pripadajućom dokumentacijom kojom se dokazuje postojanje uvjeta za ostvarivanje pomoći  podnosi se Općini Udbina  temeljem Javnog poziva koji raspisuje načelnik Općine.
	Povjerenstvo za utvrđivanje prava građana iz socijalne skrbi koje osigurava Općina Udbina razmotrit će podnesene zahtjeve i ocijeniti ispunjavanje uvjeta.

					        Članak 3.

[bookmark: _Hlk109285430]	Po provedenom Javnom pozivu iz članka 2. ove Odluke i utvrđenom broju korisnika koji udovoljavaju kriterijima shodno dostavljenoj pripadajućoj dokumentaciji kojom se dokazuje postojanje uvjeta za ostvarivanje pomoći i ocjeni Povjerenstva za utvrđivanje prava građana iz socijalne skrbi koje osigurava Općina Udbina  te visini raspoloživih sredstava u Proračunu Općine Udbina za 2023. godinu, Program 1013 Socijalna skrb i razvoj civilnog društva, A1000005 Pomoći građanima i kućanstvima, načelnik Općine utvrdit će visinu  jednokratne novčane pomoći za isplatu.

Članak 4.

Ova Odluka stupa na snagu danom donošenja, a objaviti će se na oglasnoj ploči  i na mrežnim stranicama Općine Udbina.


KLASA: 551-01/23-01/01
URBROJ: 2125-12-02/01-23-01
Udbina, 11.08.2023.

NAČELNIK OPĆINE:
Josip Seuček, mag.ing.

